झारखंड से राज्यसभा की खाली हो रही दो सीटों के चुनाव की अधिसूचना शनिवार को जारी हो गयी। 15 मार्च तक उम्मीदवार नामांकन पत्र दाखिल कर सकेंगे। 17 को नामांकन पत्रों की जांच होगी और 1तक नाम वापसी हो सकेगी। मतदान की तिथि 26 मार्च को तय है। आवश्यक होने पर ही वोट होंगे और उसी दिन काउंटिंग के बाद शाम को नतीजे आ जायेंगे। खाली हो रही दोनों सीटें भाजपा की हैं। लेकिन विस में यूपीए-एनडीए के वर्तमान आंकड़ों को देखें तो इस बार भाजपा को एक ही सीट हासिल हो पायेगी। दूसरी सीट यूपीए के खाते में ही जायेगी। चुनाव के लिए प्रमुख राजनीतिक दल भाजपा, राजद, कांग्रेस और झामुमो के अंदर प्रत्याशी चयन की कवायद चल रही है। भाजपा की केंद्रीय चुनाव समिति की बैठक 11 मार्च को दिल्ली में हो रही है। संभव है उस दिन शाम तक प्रत्याशी के नाम की घोषणा कर दी जाये। राजद, झामुमो और कांग्रेस मिलकर संभव है कि जल्द ही किसी एक उम्मीदवार के नाम की घोषणा कर दें।ड्ढr झारखंड में चुनाव के लिए रिटर्निग अफसर विधानसभा के प्रभारी सचिव सचिदानंद श्रीवास्तव बनाये गये हैं। सहायक निर्वाचन पदाधिकारी अपर सचिव कौशल किशोर प्रसाद हैं। मतदान केंद्र विधानसभा की विपक्ष लॉबी में बनाया गया है।ं